Diari Oficial de la Generalitat Valenciana


Sumari del DOGV 5319, del 07-08-2006 (2006/8635)

Notificació a Juan Alberto Arcos Albiñana de la resolució dictada en el juí verbal sobre arrendament d'un habitatge a Xirivella.
--------------------------------------------------------------------------------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8635


Organisme emissor
:   Jutjat de Primera Instància Número 1 de Mislata

Tipus de document
:   Anunci

Notificació a Juan Alberto Arcos Albiñana de la resolució dictada en el juí verbal sobre arrendament d'un habitatge a Xirivella. [2006/F8635]  
José Vicente García López, secretari del Jutjat de Primera Instància i Instrucció número 1 de Mislata.  
Rosa Beleño Cubas, jutgessa del Jutjat de Primera Instància i Instrucció número 1 de Mislata, he vist les presents actuacions de juí verbal, seguides a instància de María Moreno García, representada per la procuradora dels tribunals Mar García Martínez, i assistida pel lletrat Enrique Albert Sánchez, contra Juan Alberto Arcos Albiñana, declarat en situació processal de rebel·lia atesa la seua incompareixença en les actuacions en legal forma, sobre recuperació de la possessió de la finca donada en arrendament i reclamació de rendes i quantitats assimilades degudes, he procedit a dictar la resolució següent.  
Decisió  
Estime íntegrament la demanda formulada per la procuradora dels tribunals Mar García Martínez, en nom i representació de María Moreno García, contra Juan Alberto Arcos Albiñana, declare resolt el contracte d'arrendament de data 10 de febrer de 2003 que vincula ambdues parts, i condemne Juan Alberto Arcos Albiñana que desallotge i deixe lliure, vacu i expedit i a disposició de la part actora l'habitatge situat a la plaça de l'Alqueria Nova, número 2, 38, de la localitat de Xirivella, amb advertència de llançament si no ho fa així. Es manté la data fixada per al dia 25 de setembre de 2006, a les 11.00 hores, si ho demanara la part actora en la forma prevista en l'article 549 de la Llei d'Enjudiciament Civil.  
I condemne Juan Alberto Arcos Albiñana que pague a María Moreno García la quantitat de 6.895,32 euros, més els interessos legals de la dita quantitat; tot això amb expressa imposició de les costes processals causades al demandat que s'esmenta.  
Notifiqueu la present sentència a les parts, i feu-los saber que esta no és ferma, i que s'hi pot interposar recurs d'apel·lació en el termini de cinc dies davant d'este mateix jutjat. En cas d'admetre's, el resoldrà l'Audiència Provincial de València i en cap cas s'admetrà si no acredita tindre satisfetes les rendes vençudes i les que d'acord amb el contracte ha de pagar avançades, o si no les consigna judicialment o notarialment.  
Esta és la meua sentència, jutjant definitivament en primera instància, que pronuncie, mane i firme.  
I perquè valga de notificació en legal forma al demandat, Juan Alberto Arcos Albiñana, expedisc i firme este edicte.  
Mislata, 21 de juny de 2006.. La jutgessa: Rosa Beleño Cubas. El secretari: José Vicente García López.